jkorsvik/nowiki_second_scrape_merged huggingface dataset:
Josef Suk (komponist)

Josef Suk (1874–1935), var en tsjekkisk komponist og fiolinist.


== Liv ==
Suk studerte ved konservatoriet i Praha fra 1885 til 1892. Lærere var Antonín Dvořák og Antonín Bennewitz.  I 1898 giftet han seg med Dvořáks eldste datter, Otilie «Otilka» Dvořáková (1878–1905). Deres eneste barn, Josef (1901–1951), var far til den kjente fiolinisten Josef Suk (1929 - 2011).  «Otilka» døde allerede i 1905 og komponisten giftet seg ikke opp igjen.
Sammen med tre medstudenter dannet Suk České kvarteto («Den tsjekkiske kvartetten») der han spilte andrefiolin store deler av livet. Fra 1922 underviste han ved konservatoriet i Praha. Av elever kan nevnes Bohuslav Martinů, Rudolf Firkušný og Manoah Leide-Tedesco.


== Verk ==
Suks tidlige verk er holdt en romantisk stil inspirert av Dvořák og Johannes Brahms. Eksempler er Serenade for strykere op. 6, som minner om Dvořáks serenade, og Symfoni i E-dur op. 14. Som eksempler på mellomstasjoner på veien mot Suks modne stil kan nevnes Fantasi for fiolin og orkester i g-moll op. 24, Fantastické Scherzo op. 25 og tonediktet Praga op. 26. 
I løpet av året 1904/1905 mistet Suk både sin høyt verdsatte svigerfar og sin kjære hustru «Otilka», og disse traumatiske opplevelsene åpnet veien for et selvstendig tonespråk: den femsatsige symfonien Asrael op. 27, oppkalt etter en dødsengel, var opprinnelig tenkt som et rekviem til Dvořák, men ble etter hustruens død utvidet med de to siste satsene. Et knapt motiv går gjennom verket, først kan det virke kaldt og ubarmhjertig, men framtrer mer forsonlig i finalens festlige koral. Verket inneholder Dvořák-sitater: i andre sats grunnmotivet fra Requiem, senere Skogvokterens sang fra Rusalka. Asrael er et bemerkelsesverdig verk som i omfang og intensitet kan minne om uttrykket til Gustav Mahler.
Suk fortsatte i sin nye stil med  Pohádka léta op. 29 («Et sommereventyr»), som i likhet med Asrael er preget av sorgarbeid – selv om det er lysere. Orkestreringen og den moderne harmonikken gir verket et lysende klanglig preg, uttrykket kan i motsetning til dramaet i Asrael-symfonien karakteriseres som en egenartet syntese av lykkefølelse og sorg.
Det neste symfoniske verket, Zrání op. 34 («Modning»), tok det ham hele fem år å fullføre. Verket er svært komplekst både formmessig og stilistisk, han gjorde flere konsertreiser med den tsjekkiske kvartetten i samme periode og i tillegg brøt første verdenskrig ut. Det ensatsige tonediktet med en spilletid på rundt tre kvarter er basert på et dikt av Antonín Sova der modningen i naturen sammenlignes med menneskelig modning. 


== Referanser ==


== Litteratur ==
Vladimír Karbusický: Mahler und Suk. I Matthias Theodor Vogt (red.): Das Gustav-Mahler-Fest. Hamburg 1989. Bärenreiter, Kassel u. a. 1991, ISBN 3-7618-1015-6, S. 313–332.


== Eksterne lenker ==
(en) Josef Suk – Olympedia 
(en) Josef Suk – Sports-Reference (OL-resultater – arkivert) 
(cz) Josef Suk – Tsjekkias olympiske komité 
Josef Suk på klassika.info
(en) Fritt tilgjengelige noter av Josef Suk i International Music Score Library Project
Første sats av Serenade op. 6, Det slovakiske kammerorkester, 2008, youtube.com
Øystein Eliassen

Øystein Eliassen (født 21. mai 1922 på Ikornnes, død 6. mars 1997) var en norsk politiker. Hans foreldre var Anna f. Grebstad og Erling Eliassen. Etter få år flyttet familien til Vik og senere Aure.
I ungdomsåra var han med i speideren, losjen og styremedlem i Sykkylven fril. ungdomslag og Sykkylven idrottslag (kasserer). Eliassen var med og startet Sykkylvsbladet og var forretningsfører der fra starten av.


== Kulturelt og politisk arbeid ==
Det kulturelle arbeidet førte ham inn i politikken. Han ble valgt inn i kommunestyret første gang i 1945 for perioden 1946–1947. Etter en pause ble han valgt inn på nytt fra 1. januar 1956. Han gikk først ut 31. desember 1987, og satt i alt 34 år. I formannskapet var han medlem i 16 år, ordfører 6 år (1970–75) og varaordfører de to åra før. Han satt i flere kommunale nemnder: trygdekassestyret, tomtetingingsutvalget, formann i idrettutvalget, formann i opplysningsrådet, formann i bygdesoge- og museumsnemnda fra og med 1974, formann i forliksrådet frå 1967.
Prosjekt som ble løst i hans tid i politikken, var ny sjukeheim, småbåthavn på Aure, ny prestebolig, byggefelt i Tusvik, på Ikornnes, i Straumgjerde, Grebstadlia på Grebstad og i Ramstaddal.
Da Eliassen sluttet i kommunestyret i 1987, fikk han KS-medaljen.


== Fylkespolitiker ==
I fylkestinget møtte han som valgt representant 1970/75. I 1975 meldte han seg ut av Det norske Arbeiderparti, som han hadde representert til da, og stilte på «Upolitisk fylkesliste» og ble valgt for åra 1976/83. I alt satt han fire år på fylkestinget, derav 8 år i fylkesutvalget. Han var med i ei rekke nemnder på fylkesplan.  Han ble også valgt som fylkets representant i styret for L/L Tussa Kraft, Møre og Romsdal Materialprøvingsanstalt og Sykkylven skole-, daghjem og internat. Han var formann 1970-1987 i A/S Aursnes Ferjekai, som finansierte ny riksveg Aure – Aursnes, flytting av ferjeleiet fra Aure til Aursnes 1973 og ny riksveg Aure – Tynes 1986.
Han var også formann i byggenemnda for ny kai på Aure (ferdig 1986) og  var i styret for Sykkylven Godsterminal A/S, som bygde nytt terminalbygg i 1986.


== I arbeidslivet ==
1937–45: fabrikkarbeider
1946–50: butikkbetjent, kontormann (regnskapsfører)
1951–90: likningssjef i Sykkylven kommune


== Kilder ==
Kommunestyreprotokollar Sykkylven kommune 1945-1989
Sykkylven sogenemnd si årbok 1996
Intervju med Øystein Eliassen 1992
Sykkylvsbladet 8. mars 1996
Norges Motorsportforbund

Norges Motorsportforbund (NMF) er et fleridrettsforbund for all motorsport innenfor Norges idrettsforbund og olympiske og paralympiske komité. Forbundet en sammenslåing av fire tidligere forbund – Norges Båtsportforbund, Norges Motorsykkelforbund, Norsk RC-Bilforbund og Norges Snøscooterforbund – som nå kalles seksjoner og har betydelig grad av selvstyre.
NMF ble stiftet den 13. oktober 2001, men har røtter tilbake til 1916 da Norges Motorcycle Club ble stiftet den 28. august. Forbundets høyeste organ er forbundstinget som avholdes hvert fjerde år. NMF har i tillegg forbundstingsvalgte utvalg og forbundsstyrevalgte fagutvalg.
De ulike klubbene i NMF har til sammen mer enn 40 000 medlemmer.NMF har seks regioner for å organisere samarbeid mellom klubbene om konkurranser og andre oppgaver for å ivareta motorsporten. I noen av regionene er det etablert regionale kompetansesentre hvor forbundet har ansettelsessamarbeid om regionale idretts- og aktivitetskonsulenter. De seks regionene er:

Region Innlandet
Region Midt-Norge
Region Nord-Norge
Region Sør-Norge
Region Vest-Norge
Region Øst-Norge


== Se også ==
Norges Bilsportforbund
Kongelig Norsk Automobilklub
Norsk Motor Klubb
Liste over racerbaner i Norge


== Referanser ==


== Eksterne lenker ==
Offisielt nettsted
Nguyễn Mạnh Tường

Nguyễn Mạnh Tường (født 15. juni 1960) er en profesjonell sportsskytter (pistol) fra Vietnam, og representerer hjemlandet. Han deltok under Sommer-OL 2004 og i 2008 i grenen skyting. I 2004 var han med i 10 m luftpistol hvor han ble nummer 41 av 47 deltagere. Under Sommer-OL 2008 var han på nytt med og skjøt, denne gangen både i 50 m pistol hvor han tok en 37.-plass av 45 skyttere, og i 10 m luftpistol, hvor tok han en 33.-plass. Han var Vietnams eldste utøver under Sommer-OL 2008 med sine 48 år.


== Referanser ==


== Eksterne lenker ==
(en) Nguyễn Mạnh Tường – Olympedia 
(en) Nguyễn Mạnh Tường – Sports-Reference (OL-resultater – arkivert) 
(en) Nguyễn Mạnh Tường – ISSF
Nguyễn Trung Hiếu

Nguyễn Trung Hiếu (født 21. september 1979) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 2000 i grenen skyting. I 2000 var han med i 25 m silhuettpistol hvor han ble nummer 17 av 20 deltagere.


== Eksterne lenker ==
(en) Nguyễn Trung Hiếu – Olympedia 
(en) Nguyễn Trung Hiếu – Sports-Reference (OL-resultater – arkivert) 
(en) Nguyễn Trung Hiếu – ISSF
Trịnh Quốc Việt

Trịnh Quốc Việt (født 4. desember 1966) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 1996 i grenen skyting. I 1996 var han med i 50 m pistol hvor han ble nummer 44 av 45 deltagere.


== Eksterne lenker ==
(en) Trịnh Quốc Việt – Olympedia 
(en) Trịnh Quốc Việt – Sports-Reference (OL-resultater – arkivert) 
(en) Trịnh Quốc Việt – ISSF
Dietrich Stobbe

Dietrich Stobbe (født 25. mars 1938 i Weepers i Ostpreußen i Tyskland, død 19. februar 2011 i Berlin) var en tysk politiker fra SPD. Stobbe var utdannet statsviter. Han var fra 1977 til 1981 regjerende borgermester i Berlin og fra 1983 til 1990 medlem av Forbundsdagen for Vest-Berlin.


== Referanser ==


== Eksterne lenker ==
(en) Dietrich Stobbe – kategori av bilder, video eller lyd på Commons 
Biografi på berlin.de Besøkt 29. august 2012
Norge under Paralympiske sommerleker 2012

Norge sendte en tropp på 22 deltakere til de paralympiske sommerleker 2012 i London. De norske utøverne deltok i ni forskjellige idretter.


== Medaljer ==


== Deltakere ==


=== Boccia ===
Roger Aandalen


=== Bordtennis ===
Tommy Urhaug
Andreas Aulie
Aida Dahlen


=== Bueskyting ===
John Olav Johannessen


=== Friidrett ===
Runar Steinstad


=== Ridning/ Para dressur ===
Anne Cecilie Ore
Jens Lasse Dokkan
Marianne Muri


=== Seiling ===
Aleksander Wang-Hansen
Per Eugen Kristiansen
Marie Solberg
Bjørnar Erikstad


=== Skyting ===
Paul Aksel Johansen
Sonja Tobiassen
Bjørn Morten Hagen


=== Svømming ===
Sarah Louise Rung
Mariann Vestbøstad Marthinsen
Mina Marie Heyerdahl Klausen
Marianne Fredbo


=== Sykkel ===
Morten Jahr
Glenn Johansen


== Kilder ==
Norske deltakere. Artikkel i Fædrelandsvennen 29. august 2012 side 21
Tay Bac

Tay Bac, vietnamesisk Tây Bắc (nordvest) er en av Vietnams regioner som ligger vest for Den røde elv. Regionen har fire provinser og ligger nordvest for hovedstaden Hanoi, nær grensen til Laos. Regionen har et innbyggerantall på om lag to og en halv millioner.  
Vietnams høyeste fjell, Fansipan, ligger i nordøst-regionen, nærmere bestemt i Lao Cai-provinsen.


== Provinser ==
Regionen består av fire provinser. I tillegg regnes de to provinsene Lao Cai og Yen Bai normalt til denne regionen, selv om de formelt tilhører Nordøst-regionen, Đông Bắc.


== Referanser ==
Thunnus tonggol

Thunnus tonggol er en liten tunfiskart.
Den dypeste delen av kroppen er under midten av første ryggfinne. Andre ryggfinne er høyere enn den første. Brystfinnene er korte til moderat lange. Buksiden er sølvhvit med fargeløse, ovale flekker som er ordnet i horisontale rader. 
Rygg-, bryst- og bukfinnene er svarte. Tippene på andre ryggfinne og gattfinnen har et innslag av gult. Gattfinnen er sølvfarget. Småfinnene er gule med grå kanter. Halefinnen er svart med gulgrønne streker. Svømmeblære mangler, eller er svært redusert. Maksimal lengde er 130 cm, og vanlig lengde er 40–70 cm.
Thunnus tonggol lever epipelagisk, som regel i kystfarvann. Den unngår elvemunninger og lignende områder med grumset vann og lav saltholdighet. Arten svømmer ofte i stimer med varierende størrelse. Den er en opportunist som jakter på mange ulike arter krepsdyr, blekkspruter og fisker.
Utbredelsen er begrenset til det indopasifiske området. Her finnes arten fra Japan via Filippinene og Ny-Guinea til nordlige deler av Australia. Den finnes ved Sundaøyene, India, sørlige del av Den arabiske halvøy, i Rødehavet og utenfor kysten av Somalia. 
Fisket etter arten har størst betydning i Sørkinahavet utenfor Thailand og Malaysia og i den nordlige delen av Arabiahavet. Det finnes ingen pålitelig fangststatistikk, og arten forveksles ofte med gulfinnetun.


== Litteratur ==
B.B. Collette og C.E. Nauen (1983). FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date. FAO Fish.Synop. s. 92–93. ISBN 92-5-101381-0. 


== Eksterne lenker ==
(en) Thunnus tonggol – oversikt og omtale av artene i WORMS-databasen 
(en) Thunnus tonggol i Global Biodiversity Information Facility 
(en) Thunnus tonggol hos FishBase 
(en) Thunnus tonggol hos Fossilworks 
(en) Thunnus tonggol hos ITIS 
(en) Thunnus tonggol hos NCBI 
(en) Kategori:Thunnus tonggol – bilder, video eller lyd på Wikimedia Commons 
(en) Thunnus tonggol – galleri av bilder, video eller lyd på Wikimedia Commons 
Thunnus tonggol – detaljert informasjon på Wikispecies 
(en) Thunnus tonggol (Bleeker, 1851) Longtail tuna - FishBase
B. Collette m.fl. (2011). «Thunnus tonggol (Longtail Tuna)». IUCN 2012. IUCN Red List of Threatened Species. Version 2012.1. Besøkt 29. august 2012.
Dong Bang Song Hong

Dong Bang Song Hong (vietnamesisk: Đồng Bằng Sông Hồng, «Den røde elvs delta») er en av Vietnams regioner og består av ni provinser. Hver av provinsene er ganske små, men likevel folkerike. Regionens provinser ligger omkring Den røde elv, herunder hovedstaden Hanoi og byområdene rundt Hải Phòng (som begge er selvstyrte provinser).
Innbyggerantallet i regionen er totalt ca. 18 millioner.


== Provinser ==
Regionen består av ni provinser i tillegg til to selvstyrte kommuner.
Harstad Travpark

Harstad Travpark er en travbane (totalisatorbane) som ligger i Harstad i Troms. Travbanen ligger på Langmoan ved Åsegarden, ca. 5 kilometer fra Harstad sentrum. Den ble bygd i 1995 og er 970 meter lang. Banen er eid av Nord-Norge Travforbund, og driftes av Totonor. Ifølge travparkens nettside er Harstad Travpark verdens nordligste helårs totalisatorbane.
Harstad og Oppland Travlag ble stiftet 1. januar 1917, og holdt mange travløp på is de neste årene, før aktiviteten gikk i stå. Harstads første travbane lå på Oldersletta, og var i bruk fram til 1968. I 1979 ble travlaget startet på nytt. Kvæfjordeidet travbane, like over grensa til Kvæfjord kommune, ble åpnet 24. juni 1982. Travaktiviteten ble flyttet til Harstad Travpark da den ble åpnet i 1995.


== Kilder ==
Harstad Travpark
Harstad Travpark: Om Harstad Travpark (besøkt 29. august 2012)
Harstad Travpark: Banedata (26. november 2008, besøkt 29. august 2012)
Heidi Raaen: Trav fakta (sic) (besøkt 29. august 2012)
Harstad og Oppland Travlag: Presentasjon uke 16 (17. april 2011, besøkt 29. august 2012)
Nord-Norge Travforbund

Nord-Norge Travforbund er et regionalt forbund for travsport i Nord-Norge. Det ble stiftet i 1991 og er tilsluttet Det Norske Travselskap. 14 travlag i Nord-Norge er medlem av Nord-Norge Travforbund.


== Kilder ==
Nord-Norge Travforbund
Nord-Norge Travforbund: Om forbundet (besøkt 30. august 2012)
Harstad og Oppland Travlag: Presentasjon uke 16 (17. april 2011, besøkt 30. august 2012)
Nam Trung Bo

Nam Trung Bo, vietnamesisk Nam Trung Bộ (Nordlige sentralkyst) er en region i Vietnam. Regionen består av den uavhengige kommunen Danang i tillegg til åtte provinser.


== Provinser ==


== Referanser ==
Tay Nguyen

Tay Nguyen, vietnamesisk Tây Nguyên, også kalt Det sentrale høylandet er en region i den sørlige delen av Vietnam. Regionen har fem provinser, hvorav ingen har kystlinje. Tay Nguyen ligger på et platå på grensen til de sørlige delene av Laos og den østre delen av Kambodsja.


== Provinser ==


== Flora og fauna ==
Tay Nguyen er hjem til flere truede arter i Vietnam, blant annet indokinatiger, den store gauren,  vill vannbøffel, banteng og asiatisk elefant
José Froilán González

José Froilán González (født 5. oktober 1922 i Arrecifes, død 15. juni 2013 samme sted) var en argentinsk Formel 1-fører, som var spesielt kjent som den første som vant et Formel 1-løp for Ferrari, i Storbritannias Grand Prix 1951. Han ble nummer to i verdensmesterskapet i 1954, bak landsmannen Juan Manuel Fangio.
González deltok i 26 Grand Prix-løp i verdensmesterskapet fordelt over ni sesonger (1950–1957 og 1960), foruten et stort antall løp utenfor mesterskapet. På de 26 verdensmesterskapsløpene vant González to seiere (Storbritannias Grand Prix 1951 og Storbritannias Grand Prix 1954), syv andreplasser, seks tredjeplasser, tre pole positions, seks raskeste runder, og han scoret i alt 72 1⁄7 poeng. Han vant også Coppa Acerbo i 1951, og i 1954 vant han 24-timersløpet i Le Mans sammen med Maurice Trintignant.


== Resultater fra Formel 1-verdensmesterskapet ==
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Noter til tabellen:

Note 1:  - Delt kjøring
Note 2:  - Raskeste runde delt med Alberto Ascari


== Referanser ==


== Eksterne lenker ==
Video: Hyllest til Froilan Gonzalez av Fernando Alonso
Dong Nam Bo

Dong Nam Bo, vietnamesisk Đông Nam Bộ (Sørøst region) er en region i den sørlige delen av Vietnam. Regionen inkluderer den selvstendige kommunen Ho Chi Minh-byen, i tillegg til fem provinser. Dette er den regionen i hele Vietnam med best økonomi.


== Provinser ==


== Viktige byer ==
Ho Chi Minh-byen er den største byen i hele Vietnam med en befolkning på mer enn 7,2 millioner. Storbymetropolen har et innbyggertall på nærmere 10 millioner.
Bien Hoa er en industriby hvor Bien Hoa Air Base er plassert. Byen er en del av Ho Chi Minh-byens storbyområde.
Vung Tau er hjem for Vietnams petroleumsindustri, og er et kjent turistmål.
Tay Ninh er byen hvor caodaismen ble etablert.
Thu Dau Mot er en industriby. Den er en del av Ho Chi Minh-byens storbyområde.
Dong Xoai hovedstaden i Binh Phuoc-provinsen.
Reidun Buer Skogvold

Reidun Buer Skogvold (født Reidun Buer 11. april 1938) er en norsk tidligere friidrettsutøver fra Oslo. Hun fikk kongepokalen hele fire ganger, under NM i 1955, 1956, 1957 og 1959.  200 meter. Hun representerte IL i BUL.
Hun satte også en rekke norske rekorder. På 60 meter senket hun rekorden fra 7,7 til 7,5 i 1964. En tid hun tangerte året etter. Hun ble første norske kvinne under 12 sekunder på 100 meter da hun løp på 11,8 under et møte i Helsingør i juli 1959. Tiden ble tangert tre ganger før Berit Berthelsen senket den med et tidel i 1966. Buer Skogvold tangerte Anne-Lise Thoresens norske 200 meter rekord på 25,4 i 1955. Etter dette forbedret hun den hele fire ganger, og siste gang til 24,5 i på Hamar i august 1959.Buer Skogvold vant NM på 60 meter to ganger, i 1955 og 1956. Hun tangerte mesterskapsrekorden i 1955, og satte ny mesterskapsrekord i 1956 med tiden 7,6. Dette var siste gangen øvelsen var med i hovedmesterskapet utendørs. 100 meter vant hun under fire NM. I 1957 på mesterskapsrekord, 12,2 sekund. Hun vant også 3 sølvmedaljer på distansen. Hun vant 200 meter seks ganger på rad fra 1955 til 1960. Hun presterte mesterskapsrekord i 1956 og norsk rekord i 1959.


== Medaljer i norske mesterskap ==


== Se også ==
Mestvinnende utøvere i NM i friidrett


== Referanser ==
Ametystkantarell

Ametystkantarell (Cantharellus amethysteus) er en sjelden art blant kantarellene, og er spiselig på lik linje med andre kantareller. Den skiller seg fra vanlig kantarell ved at den kan få et gråfiolett overtrekk på hatten. Tidligere har den nok vært forvekslet med vanlig kantarell, og ble registrert første gang i Norge i 1998.


== Beskrivelse ==
Som andre arter blant kantarellene har den gaffelgrenete ribber under en traktformet hatt som løper nedover stilken. Den kan være vanskelig å skille fra kantarell (Cantharellus cibarius) og har nok tidligere vært forvekslet med den, men den har likevel noen særegne kjennetegn.  Hatten kan få et skjellet og gråfiolett overtrekk, kjøttet endrer farge ved trykk, og sporene er generelt sett noe større. Ametystkantarellen kan dessuten være mer kjøttfull enn vanlige kantareller og ser ut til å foretrekke rikere leirjord.


== Utbredelse ==
Den vokser gjerne i edelløvskog, særlig hasselkratt. Den danner nemlig mykorrhiza med hassel, og sannsynligvis med lind. Det er gjort omkring 200 funn i Norge på omkring 80 steder langs kysten fra østlandet ved grensen mot Sverige til Kristiansund. Den er vurdert som livskraftig i den norske rødlista for 2015. Nye forekomster med ametystkantarell kan registreres, enten via en soppforening, til Naturhistorisk museum ved Universitetet i Oslo, eller via Artsobservasjoner. Utbredelsen i verden er konsentrert i Europa, men det er gjort noen få funn i vestlige deler av Nord-Amerika.


== Bruk ==

Siden den lett kan forveksles med vanlig kantarell er det rimelig å anta at den er blitt høstet og spist på lik linje med vanlige kantareller.


== Referanser ==


== Eksterne lenker ==
(en) ametystkantarell i Encyclopedia of Life 
(en) ametystkantarell i Global Biodiversity Information Facility 
(no) ametystkantarell hos Artsdatabanken 
(sv) ametystkantarell hos Dyntaxa 
(en) ametystkantarell hos Index Fungorum 
(en) ametystkantarell hos MycoBank 
(en) ametystkantarell hos NCBI 
(en) Kategori:Cantharellus amethysteus – bilder, video eller lyd på Wikimedia Commons 
Normlisten 2020 - Norges sopp- og nyttevekstforbund (pdf)
Nguyễn Quốc Cường

Nguyễn Quốc Cường (født 28. oktober 1949) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 1980 i Moskva, 1988 i Seoul og i 1992 i Barcelona i grenen skyting. I 1980 var han med i 25 m silhuettpistol mixed klasse, hvor han fikk en delt 23.-plass av 40 deltagere. Vietnam deltok ikke i 1984. Under lekene i 1988 var klassen i 25 m silhuettpistol delt og han fikk sin beste OL-plassering med en delt 13.-plass av 32 skyttere. I sommerlekene 1992 deltok han for tredje gang i 25 m silhuettpistol, hvor han tok en 27.-plass av 30 deltagere.


== Eksterne lenker ==
(en) Nguyễn Quốc Cường – Olympedia 
(en) Nguyễn Quốc Cường – Sports-Reference (OL-resultater – arkivert) 
(en) Nguyễn Quốc Cường – ISSF
Nguyễn Đức Uýnh

Nguyễn Đức Uýnh (født 10. februar 1955) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 1980 i grenen skyting. I 1980 var han med i 25 m silhuettpistol mixed klasse hvor han fikk en delt 26.-plass med 40 deltagere.


== Eksterne lenker ==
(en) Nguyễn Đức Uýnh – Olympedia 
(en) Nguyễn Đức Uýnh – Sports-Reference (OL-resultater – arkivert) 
(en) Nguyễn Đức Uýnh – ISSF
Phan Huy Khảng

Phan Huy Khảng (født 30. august 1938) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 1980 i Moskva i grenen skyting. I 1980 var han med i 50 m pistol hvor han ble nummer 20 av 33 deltagere.


== Eksterne lenker ==
(en) Phan Huy Khảng – Olympedia 
(en) Phan Huy Khảng – Sports-Reference (OL-resultater – arkivert) 
(en) Phan Huy Khảng – ISSF
Nguyễn Tiến Trung

Nguyễn Tiến Trung (født 4. juli 1962) er en tidligere profesjonell sportsskytter (rifle) fra Vietnam, og representerte hjemlandet. Han deltok under Sommer-OL 1980 i grenen skyting. I 1980 var han med i 50 m helmatch, tre stillinger hvor han ble nummer 29 av 39 deltakere og i 50 m liggende hvor han fikk en delt 48.-plass av 56 deltakere.


== Eksterne lenker ==
(en) Nguyễn Tiến Trung – Olympedia 
(en) Nguyễn Tiến Trung – Sports-Reference (OL-resultater – arkivert) 
(en) Nguyễn Tiến Trung – ISSF
Ngô Hữu Kính

Ngô Hữu Kính (født 16. april 1951) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 1980 i Moskva i grenen skyting. I 1980 var han med i 50 m pistol mixed klasse hvor han ble nummer 22 av 33 deltagere.


== Eksterne lenker ==
(en) Ngô Hữu Kính – Olympedia 
(en) Ngô Hữu Kính – Sports-Reference (OL-resultater – arkivert) 
(en) Ngô Hữu Kính – ISSF
Nghiêm Văn Sẩn

Nghiêm Văn Sẩn (født 10. mai 1940) er en tidligere profesjonell sportsskytter (rifle) fra Vietnam, og representerte hjemlandet. Han deltok under Sommer-OL 1980 i Moskva i grenen skyting. I 1980 var han med i 50 m helmatch, tre stillinger hvor han ble nummer 35 av 39 deltagere.


== Eksterne lenker ==
(en) Nghiêm Văn Sẩn – Olympedia 
(en) Nghiêm Văn Sẩn – Sports-Reference (OL-resultater – arkivert) 
(en) Nghiêm Văn Sẩn – ISSF
Lê Minh Hiển

Lê Minh Hiển (født 1. januar 1953) er en tidligere profesjonell sportsskytter (rifle) fra Vietnam, og representerte hjemlandet. Han deltok under Sommer-OL 1980 i Moskva i grenen skyting. I 1980 var han med i 50 m liggende mixed klasse hvor han fikk en delt 44.-plass blant 56 deltagere.


== Eksterne lenker ==
(en) Lê Minh Hiển – Olympedia 
(en) Lê Minh Hiển – Sports-Reference (OL-resultater – arkivert) 
(en) Lê Minh Hiển – ISSF